Ég er 24 ára ( að verða 25 ára ) förðunarfræðingur og forfallinn social media aðdáandi , starfa í samfélagsmiðladeild á flottust auglýsingastofu landsins og skófíkill . Draumurinn er fá að ferðast um allan heiminn til að farða fyrir myndatökur hjá flottustu tískutímaritunum og á heitustu tískusýningunum . Fyrsta færslan á síðunni minni birtist 12. júlí en nokkrum vikum áður hafði kærastinn minn sest niður með mér og sagt við mig að nú væri kominn tími til að ég fengi heimasíðu . Hann var þá tilbúinn með nafnið og síðuna . Árið 2012 þegar síðan var tæplega ársgömul var mér svo boðið að verða partur af bloggsamfélaginu Trendnet sem ég þáði með þökkum . Í dag er ReykjavíkFashionJournal orðið að blogginu sem ég vil að það verði þar sem er lögð áhersla á allt sem viðkemur förðun , sýnikennslur , tískustraumar í makeup-i , makeup lúkk og kynningar á snyrtivörum . Mér finnst ótrúlega gaman að fá að deila aðaláhugamáli mínu með öðrum makeup fíklum og ég vona að ég fái að gera það um ókomna tíð . Árið 2013 stofnaði ég förðunartímaritið Reykjavík Makeup Journal og gaf út tvö tímarit á netinu . 16. október 2014 kom svo þriðja tölublað RMJ út á prenti og geri ég það í samstarfi við Hagkaup sem er útgefandi blaðsins . Blaðið er frítt og það má nálgast í allar verslanir Hagkaupa á meðan nóg er til : ) Sem förðunarbloggari þá fæ ég send sýnishorn af snyrtivörum fyrir umfjallanir . Það kemur þó hér með skýrt fram að þær sendingar hafa á engann hátt áhrif á umfjallanir sem vörurnar fá sem eru allar byggðar á minni persónulegu skoðun . Engin greiðsla er á bakvið neinar færslur á síðunni – það er ekki í boði á minni síðu og ég skrifa allan texta sjálf en ef ég vitna beint í upplýsingar um vöru þá er það tekið skýrt fram . Einnig langar mig að taka fram að allar athugasemdir eru á ábyrgð þess sem skrifar þær . Mér finnst bara gaman að heyra frá lesendum hvaða skoðun þeir hafa á því sem ég set fram og því hef ég alltaf vanið mig á að samþykkja allar athugasemdir hvort sem þær eru jákvæðar eða neikvæðar . Ég áskil mér þó rétt til að eyða athugasemdum sem eru settar fram til að særa eða gera lítið úr öðrum , hvort sem það er gagnvart mér eða öðrum . Takk kærlega fyrir lesturinn og ég vona að þið venjið ykkur á að kíkja reglulega í heimsókn – ég tek vel á móti öllum : )